ผู้ใช้:Princeofwales - วิกิพีเดีย

# ผู้ใช้:Princeofwales

### จากวิกิพีเดีย สารานุกรมเสรี

## [แก้] ศุภลักษณ์ อัมพุช

คุณศุภลักษณ์ อัมพุช
คุณศุภลักษณ์ อัมพุช

คุณศุภลักษณ์ อัมพุช หรือ "คุณแอ๊ว" ผู้หญิงที่เต็มเปี่ยมไปด้วยความคิดที่ยิ่งใหญ่ ท่านนี้เรียกได้ว่าได้สร้างสิ่งที่เรียกได้ว่าเป็นศูนย์การค้า การท่องเที่ยว ตลอดจนเป็นศูนย์กลางแห่งแฟชั่น กับโครงการศูนย์การค้าที่ใหญ่ที่สุดในเอเชีย "สยาม พารากอน(Siam Paragon)"

คุณแอ๊วเป็นบุตรีของ คุณศุภชัย-บุญเลี้ยง อัมพุช มีพี่น้องได้แก่ สุรัตน์,คุณกฤษณา,สุทธิพงษ์ และ คุณอัจฉรา อัมพุช ในความเป็นจริงแล้วคุณแอ๊วไม่ได้ร่ำเรียนในด้านการบริหารธุรกิจแต่อย่างใด เธอสำเร็จการศึกษา ปริญญาตรี เภสัชศาสตร์ เกียรตินิยมอันดับ 1 มหาวิทยาลัยมหิดล และ ปริญญาโท สาขาวิชาเภสัชอุตสาหกรรม จาก Purdue Univesity สหรัฐอเมริกา หลังจากเธอสำเร็จการศึกษาแล้วคุณแอ๊วได้เริ่มงานแรกด้วยการเป็นผู้แทนจำหน่ายยา บริษัท แอตแลนติก จำกัด จากนั้นได้มาบริหารธุรกิจของครอบครัว ตำแหน่ง ผู้จัดการฝ่ายการค้า บริษัท เดอะมอลล์ ดีพาร์ท เม้นท์สโตร์ จำกัด รองประธานกรรมการบริหารอาวุโส บริษัท เดอะมอลล์ กรุ๊ป จำกัด รองประธานกรรมการบริหารอาวุโส บริษัท ดิ เอ็มโพเรียม ช้อปปิ้ง คอมเพล็กซ์ จำกัด และ รองประธานกรรมการบริหาร กับโครงการกว่าหนึ่งหมื่นห้าพันล้านบาท บริษัท สยามพารากอน ดีเวลลอปเม้นท์ จำกัด

สำหรับชีวิตส่วนตัวนั้นคุณแอ๊วทำงานหนักมากมาตลอดจึงไม่ค่อยื่จะมีเวลาเป็นเป็นส่วนตัวมากนัก จึงไม่ได้แต่งงานมีครอบครัว อาศัยอยู่คอนโด หรือออฟฟิศที่ทำงานมาโดยตลอด จนมาได้บ้านที่เกาะสมุยเป็นของตัวเองซึ่งเป็นบ้านหลังแรกในชีวิต เหตุผลที่เลือกบ้านที่นี่เพราะคุณแอ๊วเป็นคนที่ชอบทะเลเป็นชีวิตจิตใต และรู้สึกชอบและหลงใหลในธรรมชาติ และความสวยงามของเกาะสมุย ตั้งแต่ครั้งแรกที่ได้มาเกาะสมุยเมื่อราวๆ 20 ปีก่อน และที่สำคัญคุณแอ๊วคิดว่าเธอคงจะหาบ้านสักหลังที่มีทำเลสวยอย่างนี้ไม่ได้อีกแล้ว เธอเคยบอกว่า "ยอมรับว่าโครงการแรกเป็นโครงการที่เหนื่อย และหนักที่สุด เพราะเราไม่เคยมีประสบการณ์มาก่อน เป็นการเข้ามาทำงานครั้งแรก และยังเป็นโครงการที่เล็กกว่าใครเพื่อน มียักษ์ใหญ่เกิดใหม่มาประกบตลอด ต้องหาทางสู้อยู่ตลอดเวลา จะจำได้ไปตลอดชีวิตเลย" สิ่งหนึ่งและสำคัญที่สุดที่ทำให้คุณแอ๊วเป็ยคนที่แกร่งและกล้าได้กล้าเสียนั้นมาจากแรงบันดาลใจและกำลังใจจากคุณพ่อ คุณศุภชัย อัมพุช ผู้ซึ่งเป็นตัวอย่างนักสู้ชีวิตที่ดีที่สุดของคุณแอ๊ว ไม่น่าเชื่อว่าจากเภสัชกรหญิงตัวเล็กๆผู้ซึ่งมีนิสัยเดิมขี้อายท่านนี้กลับเป็นตัวอย่างในด้านความประสบความสำเร็จในชีวิตได้เป็นอย่างดี

ดึงข้อมูลจาก "http://th.wikipedia.org../../../p/r/i/%E0%B8%9C%E0%B8%B9%E0%B9%89%E0%B9%83%E0%B8%8A%E0%B9%89%7EPrinceofwales_e8ac.html".

##### Views

- หน้าผู้ใช้
- อภิปราย
- รุ่นปัจจุบัน

##### ค้นหา